
Parlamentul  României

Camera  Deputaţilor
Comisia pentru sănătate  şi familie
                    Nr. 28/ 293 / 18 iunie 2008                                    

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra propunerii legislative pentru modificarea Legii nr. 95/2006 privind reforma sanitară, art. 218, alin (2), (PLx 843/2007), respinsă de Senat în şedinţa din 27 noiembrie 2007 şi  trimisă Comisiei pentru sănătate  şi familie cu adresa  nr. PLx 843 din 3 decembrie 2007, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 982/20.07.2007, avizul Comisiei juridice, de disciplină şi imunităţi nr.PLx 843/29.01.2008 şi punctul de vedere al Guvernului 635/14.09.2007.
În raport de obiectul şi conţinutul său, propunerea legislativă pentru modificarea Legii nr. 95/2006 privind reforma sanitară, art. 218, alin (2), (PLx 843/2007) face parte din categoria legilor organice în conformitate cu prevederile art. 73 din Constituţia României, republicată.

PREŞEDINTE,
ACAD.PROF.UNIV. DR. MIRCEA IFRIM

Parlamentul  României

Camera  Deputaţilor
Comisia pentru sănătate  şi familie
                                                                             Nr. 28/ 293/ 18 iunie  2008                                    

RAPORT 

asupra propunerii legislative pentru modificarea Legii nr. 95/2006 privind reforma sanitară, 

art. 218, alin (2),  (PLx 843/2007)

1. Cu adresa nr.PLx 843 din 3 decembrie 2007, Comisia pentru sănătate  şi familie a fost sesizată cu dezbaterea, în fond, a propunerii legislative pentru modificarea Legii nr. 95/2006 privind reforma sanitară, art. 218, alin (2), (PLx 843/2007).
La întocmirea raportului, comisia a avut în vedere avizul Consiliului Legislativ nr. 982/20.07.2007, avizul Comisiei juridice, de disciplină şi imunităţi nr.PLx 843/29.01.2008 şi punctul de vedere al Guvernului 635/14.09.2007.

Propunerea legislativă are ca obiect de reglementare completarea Legii nr. 95/2006 privind reforma în domeniul sănătăţii în sensul introducerii unei litere prin care să se garanteze rambursarea pentru pacienţi a tuturor cheltuielilor efectuate de aceştia pe perioada spitalizării. Această completare a fost determinată de eliminarea discriminării bazate pe puterea economică a pacienţilor şi a încălcării dreptului acestora de a primi fără plată prestaţiile prevăzute de lege.
2. În raport de obiectul şi conţinutul său, propunerea legislativă pentru modificarea Legii nr. 95/2006 privind reforma sanitară, art. 218, alin (2), (PLx 843/2007) face parte din categoria legilor organice în conformitate cu prevederile art. 73 din Constituţia României, republicată.

3. La lucrările Comisiei pentru sănătate şi familie  din data de 18 iunie 2008 au participat toţi cei 15 membri ai comosiei.
Raportul comisiei  a fost adoptat în unanimitate.
 4. Propunerea legislativă, potrivit dispoziţiilor art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

I. Amendamente admise


În urma dezbaterii, Comisia pentru sănătate  şi familie propune plenului Camerei Deputaţilor adoptarea propunerii legislative pentru modificarea Legii nr. 95/2006 privind reforma sanitară, art. 218, alin (2), (PLx 843/2007), cu următoarele amendamente:

	Nr.

crt.
	Text propunere legislativă
	Text propus de Comisie

(autorul amendamentului)
	Motivaţie

	0.
	Titlul legii
Lege pentru modificarea Legii nr. 95/2006 privind reforma sanitară, art. 218, alin (2)
	Lege pentru completarea alineatului (2) al articolului 218 din Legea nr. 95/2006 privind reforma  în domeniul sănătăţii
	Respectarea normelor de tehnică legislativă

	1.
	Articol unic: Legea nr. 95/2006 privind reforma sanitară, publicată în Monitorul Oficial al României 372 din 28/04/2006, se modifică şi se completează după cum urmează:

	Articol unic: Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, se completează după cum urmează:


	Respectarea normelor de tehnică legislativă

	2.
	1. La articolul 218, alineatul (2), după litera d) se introduce o nouă literă, lit. d1) cu următorul cuprins:
d1) să beneficieze de rambursarea tuturor cheltuielilor efectuate pe perioada spitalizării cu medicamentele, materialele sanitare şi investigaţiile paraclinice la care ar fi fost îndreptăţiţi fără contribuţie personală, în condiţiile impuse de Contractul-cadru; 

	La articolul 218 alineatul (2), după litera d) se introduce o nouă literă, lit. d1), cu următorul cuprins:
d1) să beneficieze de rambursarea tuturor cheltuielilor efectuate pe perioada spitalizării cu medicamentele, materialele sanitare şi investigaţiile paraclinice la care ar fi fost îndreptăţiţi fără contribuţie personală, în condiţiile impuse de contractul-cadru; 


	Pentru înscrierea corectă a denumirii


În urma dezbaterilor nu s-au înregistrat amendamente respinse.
PREŞEDINTE,

ACAD.PROF.UNIV. DR. MIRCEA IFRIM

